**Aleksey Vadaturski** (*ukr.* Вадатурський Олексій Опанасович; 8 sentyabr 1947, Bendzari[d], Odessa vilayəti – 31 iyul 2022, Mikolayev, Nikolayev vilayəti) — Kənd təsərrüfatı sahəsində ukraynalı sahibkar, Ukrayna Qəhrəmanı (2007).

Bioqrafiya
----------

1947-ci il sentyabrın 8-də Ukrayna SSR, Odessa vilayəti, Baltski rayonunun Bendzari kəndində kolxozçu ailəsində anadan olub.

1971-ci ildə Lomonosov adına Odessa Texnoloji İnstitutunu bitirib.

Əmək fəaliyyətinə "Trikratski" çörək zavodunda baş energetik kimi başlayıb, sonra baş mühəndis vəzifəsində çalışıb.

1980-ci ildən 1991-ci ilə qədər istehsal şöbəsinin müdiri, Nikolaev rayon çörək məhsulları idarəsinin rəis müavini olur.

1991-ci ildən xarici texnologiya və yüksək məhsuldar xaricdən gətirilən texnika ilə məhsul yetişdirilməsi və heyvandarlığın inkişafı ilə məşğul olan "Nibulon" kənd təsərrüfatı müəssisəsinin daimi baş direktorudur.

2018-ci il noyabrın 1-də Rusiya 322 Ukrayna vətəndaşına, o cümlədən Aleksey Vadaturskiyə sanksiya tətbiq edib.

2020-ci ilin iyun ayında Forbes Ukraine jurnalı Vadaturskinin sərvətini 450 milyon dollar olaraq qiymətləndirir.

31 iyul 2022-ci ildə Aleksey Vadaturski və həyat yoldaşı Nikolayevin kütləvi atəşə tutulması zamanı evlərinə Rusiya raketinin düşməsi nəticəsində həlak olur. Ukrayna Prezidenti Aparatının rəhbərinin müşaviri Mixail Podolyak raketin yataq otağına düşdüyünü bildirib və bunun qəsdən törədilmiş qətl olduğunu bildirib.

Ailə
----

Evli idi. Oğlu Andrey Petro Poroşenko Bloku partiyasından VIII çağırış Ukraynanın xalq deputatıdır.

Mükafatlar və titullar
----------------------

Ukrayna Qəhrəmanı adı (Dövlət ordeni ilə təltif olunmaqla, 15 noyabr 2007-ci il) — aqrar-sənaye kompleksinin potensialının gücləndirilməsində, kənd təsərrüfatında ardıcıl yüksək göstəricilərin əldə edilməsinin təşkilində, sosial sferanın inkişafı və təmin edilməsində müstəsna şəxsi töhfəsinə görə.

2001-ci ildə "Qızıl Merkuri" Beynəlxalq Mükafatına və Ukrayna Nazirlər Kabinetinin Fəxri Diplomuna layiq görülüb.

2004-cü ildə "Uğurlu lider" Ümumkrayna müsabiqəsinin diplomu və III dərəcəli "İctimai tanınma" Fəxri ordeni ilə təltif edilmişdir.

Ukrayna Ali Radasının, Aqrar-Sənaye Kompleksi Nazirliyinin, Ukrayna Dövlət Tikinti və Arxitektura Komitəsinin Fəxri Fərmanları ilə təltif edilmişdir.

O, Ukrayna Pravoslav Kilsəsinin Həvarilərə Bərabər Şahzadə Vladimir II dərəcəli ordeni ilə təltif edilmişdir (2007).

"İlin xeyriyyəçisi" milli müsabiqəsinin "Mikolayev vilayətində ilin xeyriyyəçisi" nominasiyası üzrə qalibi (2007).

Nikolaev şəhərindəki "NIBULON" kənd təsərrüfatı müəssisəsinin yükdaşıma terminalının arxitekturasına görə memarlıq sahəsində Ukrayna Dövlət Mükafatı laureatı (Ukrayna Prezidentinin 18 iyun 2008-ci il tarixli 569/2008 Fərmanı).

İstinadlar
----------

1. ↑  ТОВ СІЛЬСЬКОГОСПОДАРСЬКЕ ПІДПРИЄМСТВО "НІБУЛОН" — ГЕНЕРАЛЬНИЙ ДИРЕКТОР — ВАДАТУРСЬКИЙ ОЛЕКСІЙ ОПАНАСОВИЧ Arxivləşdirilib 2009-06-25 at the Wayback Machine  (ukr.)
2. ↑  "Помідори Фірташа, Ярош і син Порошенка: проти кого Росія запровадила санкції". BBC (ukrayna). 2018-11-01. 2018-11-01 tarixində arxivləşdirilib. İstifadə tarixi: 2018-11-01.
3. ↑  "Петро Порошенко увійшов до трійки найбагатших українців". Zaxid.net (ukrayna). 2020-05-28. 2020-07-05 tarixində arxivləşdirilib.
4. ↑  *Алиса Мелик-Адамян.* "Forbes опубликовал список самых богатых украинцев, владелец «Нибулона» Вадатурский оказался на 15 месте". nikvesti.com. 2020-05-28. 2020-06-25 tarixində arxivləşdirilib.
5. ↑  "При обстреле Николаева погиб бизнесмен Алексей Вадатурский. Он основал одну из крупнейших аграрных компаний Украины". Meduza (rus). 2022-07-31. 2022-07-31 tarixində arxivləşdirilib.
6. ↑  "Владелец крупной зерновой компании погиб при обстреле Николаева". Радио Свобода (rus). 2022-07-31. 2022-07-31 tarixində arxivləşdirilib.
7. ↑  ""Вадатурський був конкретною ціллю". Подоляк каже, що ракета влучила точно в спальню бізнесмена". BBC News Україна. 2022-07-31. 2022-07-31 tarixində arxivləşdirilib.
8. ↑  "Офіційний портал Верховної Ради України". w1.c1.rada.gov.ua. 2021-12-13 tarixində arxivləşdirilib. İstifadə tarixi: 2020-06-22.